armvectores/hy_wikipedia_2023 huggingface dataset:
Հարպալիկե (արբանյակ)

Հերպալիկե (հուն․՝ Ἁρπαλύκη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2000 թվականին, սկզբում արբանյակը ստացել է S/2000 J 5 ժամանակավոր անվանումը։
Հերպալիկեն ունի մոտ 4 կմ տրամագիծ, և պտտվում է Յուպիտերի շուրջ միջինում 21 105 000 միլիոն կմ հեռավորության վրա, 623,3 օրվա ընթացքում։ Արբանյակի ուղեծրի թեքումը կազմում է 148,6° խավարածրի հարթության նկատմամբ (147° Յուպիտերի հասարակածի նկատմամբ), իսկ էքսցենտրիսիտետը 0,226 է։
Հերպալիկեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության կերպար Հերպալիկեի անունով, ով համաձայն որոշ աղբյուրների նաև համարվում էր Զևսի սիրուհին։


== Տես նաև ==
Յուպիտերի արբանյակներ


== Ծանոթագրություններ ==
Բարդասլի

Բարդասլի (ռուս.՝ Бардаслы, բաշկիրերեն՝ Бәрҙәсле), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուսի Թաշճյան

Լյուսի Պետրոսի Թաշճյան (փետրվարի 20, 1908(1908-02-20), Ռաշթ, Իրան - սեպտեմբերի 16, 1997(1997-09-16), Երևան, Հայաստան), պատմաբան։ ՀՀ մշակույթի վաստակավոր գործիչ (1970 թվական)։ 
Ավարտել է Բաքվի պետական համալսարանը (1943 թվական)։ 1931–1954 թվականներին աշխատել է Բաքվում (Գիտությունների ակադեմիայի պատմության ինստիտուտ, պետական թանգարան)։ 
1954–1993 թվականներին՝ Երևանի Հ. Թումանյանի տուն-թանգարանի գլխավոր ֆոնդապահ, 1971 թվականին՝ Ալեքսանդր Սպենդիարյանի տուն-թանգարանի հիմնադիրներից։ Կազմել է «Հովհաննես Թումանյանը երաժշտության մեջ։ Տեղեկատու» (1999 թվական, 2-րդ լրացում և ուղղված հրտարակություն, համահեղինակ, 2012 թվական), «Հովհաննես Թումանյանը ՍՍՀՄ ժողովուրդների և օտար լեզուներով։ Մատենագիտություն (1893–1983)» (1983), «Հովհաննես Թումանյանի կյանքն ու ստեղծագործությունը։ Ցուցահանդես դպրոցում» (1966) և այլ ժողովածուներ։ 
Դուստրը՝ Դելսուզ Արշավիրի Թաշճյան (ծնված՝ 09.07.1935, Բաքու), բժշկուհի։ Բժշկական գիտությունների թեկնածու (1976 թվական), դոցենտ (1989 թվական)։ 1998–2002 թվականներին՝ Երևանի Հ. Թումանյանի թանգարանի գիտաշխատող։ Կազմել է «Ավետիք Իսահակյանը երաժշտության մեջ» (2006 թվական), «Վահան Տերյանը երաժշտության մեջ» (2008), «Հովհաննես Շիրազը երաժշտության մեջ» (2012 թվական) տեղեկատուները և այլ ժողովածուներ։
Գայկի (գյուղ, Կոնոտոպի շրջան)

Անվան այլ կիրառումների համար տե՛ս՝ ԳայկիԳայկի (ուկրաիներեն՝ Гайки), գյուղ Ուկրաինայի Սումիի մարզի Կոնոտոպի շրջանում։
Գյուղը լուծարվել է 1988 թվականին։


== Աշխարհագրական դիրք ==
Գայկի գյուղը գտնվում է Մալի Ռոմեն գետի աջ ափին, նրա ակունքներից ոչ հեռու, հոսանքին ներքև 2,5 կմ հեռավորության վրա գտնվում է Մալի Սամբոր գյուղը։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտեմի

Արտեմի (հուն․՝ Αρτέμ, թուրքերեն՝ Arıdamı), գյուղ Կիպրոսի Հանրապետության Ֆամագուստայի շրջանի հյուսիսարևմտյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է Լեֆկոնիկո գյուղից 9 կմ հյուսիս։ Բնակչության մեծամասնությունը թուրք կիպրացիներ են։


== Բնակչություն ==


== Ծանոթագրություններ ==
Դանսիա

Դանսիա (չինարեն՝ 丹霞), լանդշաֆտների ամբողջություն, որոնք մեծ մասամբ գտնվում են չինական Հունան նահանգում։ Լանդշաֆտները հիմնականում կազմված են կարմիր ավազաքարից և աչքի են ընկնում մեծաքանակ ուղղաձիգ ժայռերով, որոնց առկայությաունը կապված է տեկտոնական սալերի շարժի, հողմահարության և էրոզիայի հետ։
Երկրաբանական և աշխարհագրական առումով այս տարածքը կազմված է իրար հետ կապված վեց՝ Չիշույ, Տայնին, Լանշան, Դանսիաշան, Լոնհուշիան, Ցզյանլանսիան, շրջաններից։ 2010 թվականի օգոստոսին այս վեց շրջանների լանդշաֆտը ընդգրկվեց ՅՈՒՆԵՍԿՕ-ի Համաշխարհային ժառանգության ցուցակի մեջ։ Ցուցակում ընդգրկված տարածքը 821,5 կմ² է։ Բուսական աշխարհում 5772 տեսակի անոթակիր բույս կա, կենդանականում՝ 836 տեսակի ողնաշարավոր և 3073 տեսակի միջատներ։


== Ծանոթագրություններ ==
Էմիլ Ոսկանյան

Էմիլ Սերոբի Ոսկանյան (հոկտեմբերի 2, 1941(1941-10-02), Ոսկեվազ, Աշտարակի շրջան, Հայկական ԽՍՀ, ԽՍՀՄ), հայ քիմիկոս։ Տեխնիկական գիտությունների դոկտոր (1990), պրոֆեսոր (2003): Հայաստանի ճարտարագիտական   ակադեմիայի թղթակից անդամ (1996):


== Կենսագրություն ==
Էմիլ Ոսկանյանը ծնվել է 1941 թվականի հոկտեմբերի 2-ին Ոսկեվազ (ՀՀ Արագածոտնի մարզ) գյուղում։ 1964 թվականին ավարտել է Երևանի պետական համալսարանը։ 1961 թվականից աշխատել է «Նաիրիտ» գիտաարտադրական միավորումում, 1972 թվականից եղել է լաբորատորիայի վարիչ։ 1994-2003 թվականներին եղել է գիտահետազոտական կենտրոնի ղեկավար, 2003 թվականից՝ Ալեքսանդրով քաղաքի (ՌԴ Մոսկվայի մարզ) «Դալեքս» գիտությունների ակադեմիայի համալիրի գլխավոր տնօրենի առաջին տեղակալ, 1998 թվականից՝ «Հայաստանի կիրառական քիմիայի հանդեսի» գլխավոր խմբագիր։
Ուսումնասիրել է չհագեցած միացությունների հալոգեն ածանցյալների և մի շարք դիենային պոլիմերների (պոլիքլորոպրեն, պոլիերկքլորբութադիեն, պոլիիզոպրեն և այլն) քիմիական փոխարկումները։ Մշակել և արդյունաբերության մեջ ներդրել է քլոր- և բրոմնաիրիտների, քլորկաուչուկների ստացման եղանակներ, որոնց հիման վրա արտադրվում են մի շարք բաղադրանյութեր (լաքեր, ներկեր, սոսինձներ, մածուկներ, ջրա- և ջերմամեկուսիչ ծածկույթներ։


== Անդամակցություն ==
ՌԴ բնական ԳԱ անդամ (1998)


== Երկեր ==
Քլորոպրենի ստացումը և պոլիմերումը լաբորատոր պայմաններում։ (Ուսումնամեթոդական աշխատանք)։ Ասողիկ, 2003 - 12 էջ։


== Ծանոթագրություններ ==
Ֆարինկի

Ֆարինկի (ուկրաիներեն՝ Фаринки), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ֆարինկի գյուղում բնակվում էր 700 մարդ։ Բնակավայրը զբաղեցնում է 2811 կմ² տարածք։ Բնակչության խտությունը կազմում էր 249,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոռնաբուջ (Դեդոփլիս Ծղարոյի շրջան)

Խոռնաբուջ (վրաց.՝ ხორნაბუჯი, նախկինում՝ Ցիտելցկարո, Նացարիանի, վրաց.՝ წითელწყარო, ნაცარიანი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Շիրակի հարթավայրի վրա, ծովի մակերևույթից 800 մետր բարձրության վրա։ Դեդոփլիս Ծղարոից 2 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2095 մարդ։ Բնախկության մեծամասնությունը վրացիներն են (71,7 %), գյուղում ապրում են նաև հայեր (14,9 %) և ռուսներ (7,8 %)։


== Ծանոթագրություններ ==
Դավիթ Սանասարյան

Դավիթ Տարոնի Սանասարյան (հուլիսի 23, 1984(1984-07-23)), կուսակցական, քաղաքական և հասարակական գործիչ, զբաղեցրել է մի շարք պետական և քաղաքական պաշտոններ Հայաստանում։ Հայաստանի Պետական վերահսկողական ծառայության նախկին պետ (2018 թվականի մայիսից 2019 թվականի ապրիլ)։ Եղել է Ժառանգություն կուսակցության վարչության անդամ, Երևանի ավագանու անդամ։ 2018 թվականի մայիսի 21-ին Հայաստանի վարչապետ Նիկոլ Փաշինյանի հրամանագրով նշանակվել է Հայաստանի պետական վերահսկողության ծառայության պետի պաշտոնում։ 2021 թվականի ապրիլի 9-ին հիմնել է Ինքնիշխան Հայաստան կուսակցությունը։
2019 թվականի ապրիլի 18-ին Դավիթ Սանասարյանին մեղադրանք է առաջադրվել պաշտոնեական լիազորությունները չարաշահելու հոդվածով։ Նրա պաշտոնավարությունը ժամանակավոր դադարեցվել է Հայաստանի վարչապետի որոշմամբ։


== Կրթություն ==
Մասնագիտությամբ իրավագետ է։ Ավարտել է Եվրախորհրդարանի քաղաքական, ինչպես նաև Եվրոպայի դիվանագիտության ակադեմիայի դասընթացները։ Ուսանել է նաև ԱՄՆ Թաֆթսի համալսարանի և Ֆլետչերի իրավունքի և դիվանագիտության դպրոցում։


== Քաղաքական-հասարակական գործունեություն ==


=== Հասարակական ակտիվություն ===
2018 թվականի մարտին մի խումբ քաղաքացիական ակտիվիստների հետ ստեղծել է «Մերժիր Սերժին» նախաձեռնությունը։


=== Կուսակցական գործունեություն ===


==== Ժառանգություն կուսակցություն ====
2010 թվականին Ժառանգություն կուսակցության համագումարում Դավիթ Սանասարյանը ընտրվել է կուսակցության վարչության անդամ։ 2018 թվականի  նոյեմբերի 1-ին հայտարարել է, որ դուրս է գալիս Ժառանգություն կուսակցությունից ու միանում Քաղաքացիական պայմանագիր կուսակցությանը։


== Գործունեությունը պետական ապարատում ==


=== Երևանի ավագանու անդամ ===
2013 թվականի մայիսին «Բարև Երևան» կուսակցությունների դաշինքի ցուցակով ընտրվել է Երևանի ավագանու անդամ։


=== Պետական վերահսկողության ծառայության պետ ===
2018 թվականի մայիսի 22-ին վարչապետ Նիկոլ Փաշինյանի որոշմամբ նշանակվել է պետական վերահսկողական ծառայության պետ։
2019 թվականի ապրիլի 16-ին Դավիթ Սանասարյանը ներգրավվել է քրեական գործի մեջ որպես կասկածյալ։ Նրա նկատմամբ  խափանման միջոց է ընտրվել՝ ստորագրությամբ երկրից չհեռանալու մասին։


== Հետաքրքիր դրվագներ ==
Դավիթ Սանասարյանը 2018 թվականից սկսած իր գրավոր հրապարակումներից ու տեսաուղերձներից շատերն ավարտում է «սիրում եմ բոլորիդ» արտահայտությամբ, ինչը, ըստ նրա, անկախ ամեն ինչից պետք է ասել։


== Ծանոթագրություններ ==
Նախագահություն (ղեկավար մարմին)

Անվան այլ կիրառումների համար տե՛ս՝ Նախագահություն (այլ կիրառումներ)
Նախագահություն (ղեկավար մարմին), պաշտոնատար բարձր անձ, որը ղեկավարում է հավաքը, կոմիտեն, հասարակական կազմակերպությունը, կուսակցությունը, պետական մարմինը։ Որպես կանոն, նախագահողն ընտրվում է կամ նշանակվում է հավաքի կամ կազմակերպության անդամների կողմից։ Նախագահողի պարտականությունների մեջ է մտնում նիստերի ղեկավարումը և դրանց ընթացքում հավուր պատշաճի գործնական մթնոլորտի պահպանումը։ Նիստերի ընդմիջումների ընթացքում նախագահողը շատ հաճախ կատարում է կազմակերպության ղեկավարի դերը և հանդես է գալիս նրա անունից։


== Եզրութաբանություն ==
Բացի հիմնական եզրույթից որպես հոմանիշ կարող է գործածվել նաև նախագահող, նախագահություն, մոդերատոր, նախագահ եզրույթները։ Խորհրդարանի նախագահին շատ հաճախ անվանում են սպիկեր։ Որոշ կազմակերպություններում, որտեղ հատուկ ուշադրություն են դարձնում բոլոր մասնակիցների ձևական հավասարության վրա, նախագահողի պաշտոնը կարող է կոչվել քարտուղար կամ առաջին քարտուղար։
Մարցին Տազբիր

Մարցին Տազբիր (լեհ.՝Marcin Tazbir, օգոստոսի 22, 1988(1988-08-22), Piotrków Trybunalski, Լոձի վոյեվոդություն, Լեհաստան), լեհ շախմատիստ, գրոսմայստեր (2013)։ Երեք անգամ տարբեր տարիքային խմբերում դարձել է Լեհաստանի չեմպիոն։ Մարցինը Լեհաստանի հավաքականի կազմում մասնակցել է Եվրոպայի թիմային առաջնությանը։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Մարցին Տազբիրի անձնական քարտը ՖԻԴԵ-ի կայքում
Մարցին Տազբիրի անձնական քարտը 365chess.com կայքում
Գրանովո (գյուղ, Կրասնոգրադի շրջան)

Գրանովո (ուկրաիներեն՝ Гранове), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1800 թվականին։
2001 թվականի տվյալներով Գրանովո գյուղում բնակվում էր 12 մարդ։ Բնակավայրը զբաղեցնում է 0,198 կմ² տարածք։ Բնակչության խտությունը կազմում էր 60,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6746) Զագար

(6746) Զագար (անգլ.՝ Zagar), աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 9-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,602822 ա. մ., առավելագույնը մոտենում է 2,191 ա. մ. հեռավորության վրա և հեռանում 3,0147 ա. մ.։ Արեգակի շուրջ մեկ ամբողջական պտույտ է կատարում 1533,79 երկրային օրվա ընթացքում, իր ուղեծրով շարժվելով միջինում 0,234713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6746) Զագար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հասանդալի

Հասանդոլի, ավերակ գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 26-27 կմ հյուսիս֊արևելք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քեյթի ՄքԳրեթ


== Քեյթի ՄքԳրեթ ==
Կատերին Էլիզաբեթ "Քեյթի" ՄքԳրեթը իռլանդացի դերասանուհի և մոդել է՝ ծնված 1983 թվականին։ Նա հայտնի է ԲիԲիՍի 1 BBC One հեռուստաընկերության կողմից հեռարձակվող «Մերլին» Merlin հեռուստասերիալում որպես որդեգրված արքայադուստր։ Նա նաև նկարահանվել է ամերիկյան սարսափ դրամայում՝ Լյուսիի դերում, որը նկարահանվել է 2013-ի աշնանը։


=== Նախաբան ===
ՄքԳրեթը մեծացել է Իռլանդիայի Աշֆորդ քաղաքում։ Սովորել է սբ. Էնդրյուի անվան քոլեջի միջազգային բակալավրում մինչև Դուբլինի Թրինիթի քոլեջը ավարտելը։ Նա ցանկանում էր աշխատել որպես նորաձևության լրագրող և այդ պատճառով աշխատանք գտավ Իմեյջ ամսագրում։
Նա ասում է, որ իր ամենասիրելի զարդը իր տատիկի տատիկի ոսկեզարդ ժամացույցով շղթան է, որը նա գրեթե հագից չի հանում։


=== Կարիերա ===
Քեյթին աշխատում էր The Tudors-ում, երբ նրան խորհուրդ տվեցին հանդես գալ որպես դերասանուհի։ ՈՒստի նա նկարներ է ուղարկում Իռլանդիայով մեկ։ Նա ասել է. «Որոշ պրոդյուսներ ինձ խորհուրդ էին տալիս նկարահանվել։Եվ ես մտածեցի `ինչու ոչ։Դա նոր հնարավորություն ձեռք բերելն էր,որ յուրաքանչյուր երիտասարդ ցանկանում է դա,բայց երբ մեծանում ու հասունանում ես մշտական աշխատանք ես գտնում։
Մինչ 《Մերլին》 հեռուստասերիալը Քեյթին նկարահանվել է իռլանդական Damage հեռուստասերիալում, ինչպես նաև Eden and Freakdog ֆիլմում։ Ի դեպ 《Մերլին》 հեռուստասերիալի համար Քեյթին ստիպված էր ժամանակ առ ժամանակ մազերը շագանակագույն ներկել, քանի որ դա անհրաժեշտ էր դերի համար, իսկ նա շիկահեր էր։
2009 թվականին դերասանուհին խաղացել է The Queen դոկումենտալ դրամայում` կատարելով երիտասարդ Մարգարիտա արքայադստեր դերը։
Արմենակ Հովսեփյան

Արմենակ Հովսեփյան (1882, Ախալքալաք, Թիֆլիսի նահանգ, Ռուսական կայսրություն - 1937), Հայաստանի Խորհրդային Սոցիալիստական Հանրապետության դատախազ (1929-1930)։


== Կենսագրություն ==
Արմենակ Հովսեփյանը ծնվել է 1894 թվականին Ախալքալաքում։ Սովորել է Անդրկովկասյան համալսարանի իրավաբանական ֆակուլտետում։ 1929-1930 թվականներին եղել է ՀԽՍՀ Արդարադատության ժողկոմ-Հանրապետության դատախազ, գլխավորել է ՀԽՍՀ մի շարք ժողկոմատների աշխատանքը։ Բռնադատվել է 1937 թվականի հուլիսին։


== Ծանոթագրություններ ==
Շինդլարի

Շինդլարի (վրաց.՝ შინდლარი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1380 մետր բարձրության վրա։ Շրջկենտրոն Դմանիսից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 302 մարդ։


== Ծանոթագրություններ ==
Ագլինցյան

Ագլինցյան, հայկական ազգանուն։


== Ազգանունը կրողներ ==


== Ծանոթագրություններ ==
Պոսյոլոկ Ուչխոզա (գյուղ, Ռոսլավլսկի շրջան)

Պոսյոլոկ Ուչխոզա (ռուս.՝ Посёлок Учхоза), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Kiss

Քիսը (անգլ.՝ Kiss) ամերիկյան հարդ ռոք խումբ է Նյու Յորքից, որը կազմավորվել է 1973 թվականի հունվարին, Փոլ Սթենլիի, Ջին Սիմոնսի կողմից։ Խումբը հայտնի դարձավ իր զգեստավորման և դիմահարդարման համար, որը նրանց առանձնացնում էր 1970-ականների շատ խմբերից, հետագայում 1980-ականներին խումբը սկսեց ավելի քիչ օգտագործել հատուկ զգեստավորումն ու դիմահարդարումը։ Խմբի անձնակազմը շատ անգամներ է փոփոխության ենթարկվել սակայն հիմանկան անդամներ Փոլ Սթենլին և Ջին Սիմոնսը միշտ եղել են խմբում։
Խումբը վաճառել է ավելի քան 40 միլիոն ալբոմ Ամերիկայի Միացյալ Նահանգներում, և ավելի քան 100 միլիոն ալբում ամբողջ աշխարհում, և դարձել է բոլոր ժամանակների ամենաշատ վաճառված արտիստներից մեկը : Խումբն առավել հայտնի է իր նախնական կազմով՝ Փոլ Սթենլի վոկալ, ռիթմ կիթառ, Ջին Սիմոնս բաս կիթառ, վոկալ, Էյս Ֆրեհլի կիթառ, վոկալ և Փիթեր Քրիս հարվածային գործիքներ, վոկալ։ Փիթեր Քրիսը խումբը լքեց 1980 թվականին ձայնագրված «Unmasked» ալբոմից հետո, իսկ Ֆրեհլին 1981 թվականին թողարկված «Music from «The Elder» ալբոմից հետո։ Հետագայում խմբի հիմնական անդամները կրկին միացան 1996 թվականին, որպեսզի կազմակերպեն «Alive» համաշխարհային թուռը։
2014 թվականի ապրիլի 10-ին խումբը ընդգրկվեց Ռոքնռոլի փառքի սրահ։


== Սկավառակագրություն ==
«Kiss» (1974)
«Hotter Than Hell» (1974)
«Dressed to Kill» (1975)
«Destroyer» (1976)
«Rock and Roll Over» (1976)
«Love Gun» (1977)
«Gene Simmons» (1978)
«Ace Frehley» (1978)
«Peter Criss» (1978)
«Paul Stanley» (1978)
«Dynasty» (1979)
«Unmasked» (1980)
«Music from «The Elder» (1981)
«Creatures of the Night» (1982)
«Lick It Up» (1983)
«Animalize» (1984)
«Asylum» (1985)
«Crazy Nights» (1987)
«Hot in the Shade» (1989)
«Revenge» (1992)
«Carnival of Souls: The Final Sessions» (1997)
«Psycho Circus» (1998)
«Sonic Boom» (2009)
«Monster» (2012)


== Ծանոթագրություններ ==
(9279) Սիգեր

(9279) Սիգեր (անգլ.՝ Seager), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,45348 ա. մ., առավելագույնը մոտենում է 1,9946 ա. մ. հեռավորության վրա և հեռանում 2,9124 ա. մ.։ Արեգակի շուրջ մեկ ամբողջական պտույտ է կատարում 1403,69 երկրային օրվա ընթացքում, իր ուղեծրով շարժվելով միջինում 0,256466 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9279) Սիգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հառկու (Էստոնիայի շրջան)

Անվան այլ կիրառումների համար տե՛ս՝ Հառկու (այլ կիրառումներ)Հառկու շրջան (էստ․՝ Harku vald), շրջան Էստոնիայի Հարյումաա նահանգում։ Շրջանի կենտրոնն է Տաբասալու գյուղական ավանը։


== Բնակչություն ==
2012 թվականի տվյալներով շրջանում բնակվում էին 14619 մարդ։ Բնակչության խտությունը շրջանում կազմում էր 91,48 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սուրբ Խաչ եկեղեցի (Ախալքալաք)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Սուրբ Խաչ եկեղեցի, հայկական առաքելական գործող եկեղեցի Վրաստանի Սամցխե-Ջավախեթի մարզի Ախալքալաքի մունիցիպալիտետի վարչական կենտրոն Ախալքալաք քաղաքի կենտրոնում։


== Պատմություն ==
Սուրբ Խաչ եկեղեցու կառուցման մասին շինարարական արձանագրությունը, որը տեղադրված է եղել եկեղեցու արևմտյան ճակատին, տարիներ առաջ ոչնչացվել է, այնուամենայնիվ շինարարության պատմությանն առնչվող պատմական վկայություններ են պահպանվել Հայ առաքելական եկեղեցու դիվանական վավերագրերում։ Վերջիններիս ուսումնասիրությունից պարզվել է, որ եկեղեցին կառուցվել է 1830-ական թվականներին Կարին քաղաքից տեղափոխված հայ գաղթականների կողմից։
Հայտնի է, որ 1854 թվականին եկեղեցին քայքայված էր այն աստիճան, որ ախալքալաքաբնակ մահտեսի (Երուսաղեմ ուխտի գնացած քրիստոնյա հայ) Կարապետ Յաղուբյանցը դիմում է հոգևոր իշխանությոններին, որպեսզի ստանա իր միջոցներով քայքայված եկեղեցու տեղոմ նոր եկեղեցի կառուցելու թույլտվություն։ Ստանալով Ներսես Ե կաթողիկոսի թույլտվությունը` Կ․ Յաղուբյանցը սկսում և 1856 թվականին ավարտում է նոր եկեղեցու կառուցումը։
Եկեղեցու արևելյան ճակատին ագուցված է 9-ից 10-րդ դարերին բնորոշ գեղարվեստական առանձնահատկություններով գեղաքանդակ խաչքար, որի չափերն են 76 x 60 սմ։ Նույն ժամանակաշրջանին վերաբերող մեկ այլ խաչքար էլ ագուցված է խորանի մեջ։
Սուրբ Խաչ եկեղեցին նախքան տարածաշրջանոմ ԽՍՀՄ կարգերի հաստատոմը, ունեցել է եկեղեցապատկան եկամտաբեր որոշ շինություններ։
Եկեղեցո բակում է գտնվում եկեղեցական-հասարակական գործիչ, արքեպիսկոպոս Կարապետ Բագրատունու արձան


=== Վերանորոգումներ ===
1870, 1880, 1895 թվականներին Սորբ Խաչ եկեղեցում կատարվել են որոշակի վերանորոգումներ։
Հայտնի է, որ 1884 թվականին Ախալցխայի կրոնական առաջնորդ Խորեն վարդապետ Ստեփանեն Ախալքալաք կատարած կարճատև այցի ընթացքում իրականացրել է մանրածավալ վերանորոգումներ1895 թվականին եկեղեցու տանիք նորոգելու նպատակով կազմվել է շինարարութան նախագիծ և հաստատման նպատակով ներկայացվել նահանգային վարչությանը։ 1899 թվականին հաստատվել է եկեղեցու հողածածկ ցածր տանիքը նոր, ավելի բարձր փայտամածով փոխարինելու վերաբերյալ նախագիծը, և նույն թվականին էլ աշխատանքները մոտեցել են ավարտին։ Շինարարության համար ծախսվել է շորջ 6000 ռուբլի, որից 4000-ը տրամադրել է եկեղեցին, իսկ մնացածը հավաքվել է հանգանակությունների շնորհիվ։
Վերջին նորոգումներից մեկը կատարվել է 1977 թվականին տեղական իշխանության միջոցներով։


== Ճարտարապետություն ==
Սուրբ Խաչ եկեղեցին 24,7 x 16 մ արտաքին չափեր ունեցող ընդարձակ դահլիճով գմբեթավոր տաճար է։ Ծածկերն ու գմբեթը ներքուստ պահում են երեք զույգ սյուները։ Ավագ խորանի երկու կողմում գտնվում են երկուական ավանդատները։ Ունի մեկ մուտք, որը գտնվում է եկեղեցու արևմտյան կողմում։ Մուտքի դիմաց կա է 1856 թվականին կառուցված երկհարկ զանգակատուն։ Եկեղեցին կառուցված է հիմնականում անմշակ քարով, կրաշաղախով, փայտով։ Ներսից և դրսից սվաղված է։


== Պատկերասրահ ==

		
		
		


== Ծանոթագրություններ ==
Լեդին և թափառականը

Լեդին և Թափառականը (անգլ.՝ Lady and the Tramp) թվով տասնհինգերորդն է լավագույն մուլտֆիլմերի շարքում։ Ուոլտ Դիսնեյի ստուդիայի առաջին մուլտֆիլմը նկարահանված CinemaScope ֆորմատում։ Մուլտֆիլմի սյուժեն հիմնված է երկու հիմնական աղբյուրների վրա։ Առաջինը՝ Ուորտա Գրինի «Երջանիկ Դենը և ցինիկ շունը» հեքիաթի և մուլտիպլիկատոր Ջո Գրանտի հեքիաթի հիման վրա։ 2006 թվականինին վերամշակված և վերականգնված տարբերակը ցուցադրվել է «Disney’s Platinum Edition»-ում։ Վաճառքի առաջին օրը վաճառվել է ավելի քան մեկ միլիոն տպաքանակ։


== Սյուժե ==
Մի անգամ ձմեռային մի գիշեր թանկագին Ջիմը, տալիս է իր սիրելի կնոջը մի քոթոթ՝ Լեդի անունով։ Լեդին արագ է դառնում ընտանիքի անդամ և ծանոթանում է հարևան շների հետ շոտլանդական տերիեր՝ Ջոկի և որսորդական շուն Տրաստի հետ, և վեց ամիս անց նա ստանում է իր առաջին համարակալված վզկապը «անձնագիրը»։ Քաղաքի մյուս կողմում, երկաթուղային կայարանի մոտ, ապրում էր Թափառական՝ սովորական անտուն շունը։ Մի առավոտ նա բացահայտում է, որ քաղաքում սկսել են որսալ անտուն շներին և ահա նրա երկու մտերիմ ընկերներին արդեն բռնել էին։ Մեծ դժվարությամբ նրան հաջողվում է ազատել ընկերներին և թաքնվել հետապնդումից։ Եվ այդպես նա հայտնվում է հարուստ թաղամասում, որտեղ և ծանոթանում է Լեդիի հետ։ Լեդին և Թափառականը սիրահարվում են, ապրում միասին և ունենում են քոթոթներ։


== Հերոսներ ==


=== Գլխավոր հերոսներ ===


== Ծանոթագրություններ ==
Իրական փոփոխականի ֆունկցիաների տեսությունը Հայաստանում

Հայաստանում իրական փոփոխականի ֆունկցիաների տեսության վերաբերյալ հետազոտությունները կատարվել են 1950-ական թվականների կեսերից, որոնք սկզբնական շրջանում հիմնականում վերաբերում էին չափելի ֆունկցիաներն օրթոգոնալ (մասնավորապես՝ եռանկյունաչափական) շարքերով ներկայացման և այդ շարքերի միակության հարցերին։ Ալեքսանդր Թալալյանն ապացուցել է ընդհանուր բնույթի թեորեմներ, որոնց համաձայն՝ լրիվ օրթոգոնալ համակարգերի շարքերով կարող են ներկայացվել բոլոր չափելի ֆունկցիաները, և որ այդ շարքերը կարող են ունենալ նաև ցանկացած սահմանային ֆունկցիաների բազմություն։ 1965 թվականից նրա ղեկավարությամբ կատարվել են ընդհանուր օրթոգոնալ համակարգերի և բազիսների, ինչպես նաև որոշակի օրթոգոնալ համակարգերի (Ոտլշի, Հաարի և այլ եռանկյունաչափական համակարգեր) համակարգված հետազոտություններ։ Կարևոր արդյունքներ են ստացվել տարբեր իմաստներով ունիվերսալ օրթոգոնալ շարքերի գոյության վերաբերյալ։ Լուծվել են օրթոգոնալ շարքերի՝ դրական չափի բազմությունների վրա անվերջությանը զուգամիտելու հիմնախնդրին վերաբերող մի շարք խնդիրներ, որոնք որոշակի առաջընթաց են Լուզինի առաջադրած համապատասխան խնդրի լուծման ուղղությամբ։
Լուծվել է ինտեգրելի ֆունկցիաներին զուգամիտող Ոտլշի շարքերի գործակիցների վերականգնման խնդիրը, և ապացուցվել են Կանտորի ու Վալլե-Պուսսենի տիպի այնպիսի միակության թեորեմներ Հաարի և Ոտլշի համակարգերի համար, որոնց հանգունակները եռանկյունաչափական համակարգի դեպքում ճիշտ չեն կամ մինչ այդ հայտնի չէին։ Ապացուցվել են ընդհանուր բնույթի թեորեմներ, որոնց համաձայն՝ չափելի ֆունկցիաների համակարգերի լրիվության որոշ հատկություններ պահպանվում են նաև այդ համակարգերից վերջավոր թվով ֆունկցիաներ հեռացնելուց հետո։ Կարևոր արդյունքներ են ստացվել ոչ լրիվ մինիմալ համակարգերի մուլտիպլիկացիոն լրացման միջոցով բազիսներ ստանալու հարցում։ Տրվել են նաև օրթոգոնալ համակարգերի որոշ հատկությունների և այդ համակարգերով վերլուծությունների զուգամիտության կապի վերաբերյալ մի քանի կարևոր խնդիրների լուծումները։ Ստացվել են կարևոր թեորեմներ հավանական տարածություններում չափելի ֆունկցիաների մարտինգալներով ներկայացման, այդ մարտինգալների կառուցվածքի և նրանց միակության վերաբերյալ։
Այժմ Հայաստանի Գիտությունների ազգային ակադեմիայի Մաթեմատիկայի ինստիտուտում գործում է Իրական անալիզի բաժին, որի վարիչն է Գրիգորի Կարագուլյանը, գիտաշխատողներ՝ Արթուր Սահակյան (գլխավոր գիտաշխատող), Հակոբ Հակոբյան (առաջատար գիտաշխատող), Սմբատ Գոգյան (ավագ գիտաշխատող), Արմեն Վաղարշակյան (ավագ գիտաշխատող), Արփի Ստեփանյան (գիտաշխատող), Լինդա Խաչատրյան (գիտաշխատող)։


== Ծանոթագրություններ ==
Արենակ շրջան (Միչիգան)

Արենակ շրջան (անգլ.՝ Arenac County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,764 կմ² է, բնակչության թվաքանակը 2020 թվականի մարդահամարի տվյալներով եղել է 15.002.: Շրջկենտրոնն է Ստենդիշ բնակավայրը։ Կազմավորվել է 1831 թ.։


== Ծանոթագրություններ ==


== Գրականություն ==
Romig Walter (1986) [1973]։ Michigan Place Names: The History of the Founding and the Naming of More than Five Thousand Past and Present Michigan Communities։ Great Lakes Books։ Detroit: Wayne State University Press։ ISBN 978-0814318386 


== Արտաքին հղումներ ==
The Arenac County Independent
Arenac County government
«Bibliography on Arenac County»։ Clarke Historical Library, Central Michigan University
Ալեքսանդր Պոմազուն

Ալեքսնադր Վասիլևիչ Պոմազուն (հոկտեմբերի 11, 1971(1971-10-11), Խարկով, Ուկրաինական ԽՍՀ, ԽՍՀՄ), ուկրաինացի ֆուտբոլիստ, դարպասապահ։ Ունի նաև Ռուսաստանի քաղաքացիություն։


== Կենսագրություն ==


=== Ակումբում ===
Ելույթները սկսել է Խարկովի «Մետալիստում» (1990-1993 թվականներ)։ 1993 թվականի սկզբին հեռացել է «Մետալիստից», քանի որ թիմից հեռացել է գլխավոր մարզիչ Լեոնիդ Տկաչենկոն։
Շուտով դարպասապահին ԲԿՄԱ է հրավիրել բանակայինների գլխավոր մարզիչ Գենադի Կոստիլյովը, ով լավ գիտեր Պոմազունին ԽՍՀՄ պատանեկան հավաքականի կազմում ելույթներով։ Սակայն Ալեքսանդրը ԲԿՄԱ-ի հետ պայմանագիր չի կնքել, քանի որ առաջարկված պայմանները նրան չբավարարեցին։ Շուտով համաձայնել է տեղափոխվել Մոսկվայի «Սպարտակ», որտեղ նրան կանչել է Օլեգ Ռոմանցևի օգնական Ալեքսանդր Տարխանովը։
1994 թվականին, չդիմանալով Գինտարաս Ստաուչեի և Դմիտրի Տյապուշկինի հետ մրցակցությանը, հեռացավ Կալինինգրադի «Բալթիկա»։ 1996 թվականի մրցաշրջանում Անդրեյ Սամորուկովի հետ միասին Վոլգոգրադի «Ռոտորից» զրո խաղ է անցկացրել 16 խաղում, ինչը այդ պահին դարձել Ռուսաստանի առաջնությունների ռեկորդ։ «Բալթիկայում» 5 մրցաշրջան է անցկացրել 1994-1998 թվականները։
Այնուհետեւ հանդես է եկել «Տորպեդո-ԶԻԼ»-ում (1999-2001), «Սատուրն-REN TV»-ում (2001-2002), «Սոկոլ»ում (2003, խաղադաշտ դուրս չի եկել), «Բալթիկա-Տարկո»-ում (2004), «Ուրալ»ում (2004), «Սպարտակ-ՄԺԿ»-ում (2005-2007)։ Այն բանից հետո, երբ «Սպարտակ-ՄԺԿ»ը դուրս եկավ առաջին դիվիզիոնի առաջնությունից, տեղափոխվեց Նիժնի Նովգորոդի «Վոլգա»։ 2007 թվականի դեկտեմբերին հեռացել է թիմից։
2008-ի մրցաշրջանում հանդես է եկել «Նիժնի Նովգորոդում», որը պրոֆեսիոնալ մակարդակով նորամուտը նշել է Ռուսաստանի երկրորդ դիվիզիոնում («Ուրալ-Պովոլժյե» գոտի)։


=== Հավաքականում ===


==== ԽՍՀՄ ====
Հանդես է եկել ԽՍՀՄ պատանեկան հավաքականում, 1990 թվականին հաղթել է Եվրոպայի մինչև 18 տարեկանների առաջնությունում։


==== Ուկրաինա ====
Ուկրաինայի հավաքականի կազմում մասնակցել է 4 խաղի, բաց է թողել 4 գոլ, ունի 1 «սուխոյ» հանդիպում ։
Նորամուտը նշել է 1992 թվականի հունիսի 27-ին ԱՄՆ-ի հավաքականի հետ ընկերական խաղում (0:0)։
Ուկրաինայի հավաքականում իր վերջին հանդիպումն անցկացրել է 1993 թվականի մայիսի 18-ին Լիտվայի հավաքականի հետ (2:1)։


== Ձեռքբերումներ ==
Ռուսաստանի չեմպիոն - 1993
1991թ. աշխարհի երիտասարդական առաջնության (Մ20) բրոնզե մեդալակիր ԽՍՀՄ երիտասարդական հավաքականի կազմում (այդ մրցաշարում անցկացրել է 5 հանդիպում 6 թիմից)։
1990-ի Եվրոպայի չեմպիոնը ԽՍՀՄ պատանեկան հավաքականի կազմում (Մ-18)


== Անձնական կյանք ==
Որդին՝ Իլյա Պոմազուն (1996), մոսկովյան ԲԿՄԱ ակումբի դարպասապահ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Профиль на сайте истории и статистики ФК «Металлист» Харьков
Էլեկտրական մեքենայի կոլեկտոր

Էլեկտրական մեքենայի կոլեկտոր (լատ.՝ collector՝ հավաքիչ), հաճախականության մեխանիկական փոխակերպիչ, որը կոնստրուկտիվորեն
միացվում է էլեկտրական մեքենայի ռոտորին։ Կոլեկտորը բաղկացած է պղնձե սեղանաձև թիթեղներից, որոնք էլեկտրականապես մեկուսացված են իրարից և ռոտորի իրանից։ Ցուրաքանչյուր թիթեղ միացվում է խարսխի փաթույթի մեկ կամ մի քանի գալարներին։ Խարսխի փաթույթը արտաքին էլեկտրական ցանցին միացվում է ածխե կոնտակտային խոզանակներով, որոնք խարսխի պտտման ժամանակ հերթով շփվում են կոլեկտորի թիթեղներին։ Առավել տարածված են գլանային, սակավ՝ սկավառակային կոլեկտորները։ Էլեկտրաշարժիչներում կոլեկտորի առկայությունը թույլ է տալիս լայն սահմաններում սահուն և խնայողաբար կարգավորել պտտման հաճախականությունը։ Թերություններն են՝ էլեկտրատեխնիկական պղնձի մեծ ծախսը, կայծարձակումը, մաշումը (խոզանակների շփումից)։


== Տես նաև ==
Կոլեկտորային մեքենա
Կոշքար (լեռ)

Կոշքար, Արությունասար, լեռ Ադրբեջանի Դաշկեսանի շրջանում։ Հայերը անվանում են ըստ ավանդության՝ այդ լեռան վրա բնակված ոմն Հարություն ճգնավորի անունով։


== Ծանոթագրություններ ==
Նիգերիայի պրոտեկտորատ

Նիգերիայի պրոտեկտորատ (անգլ.՝ Protectorate of Nigeria), բրիտանական թագի գաղութային տարածք Արևմտյան Աֆրիկայում, որը գոյություն է ունեցել 1914-1954 թվականներին։
Նիգերիայում բրիտանական պրոտեկտորատը հաստատվել է 1914 թվականին՝ Առաջին համաշխարհային պատերազմի սկզբնական շրջանում։


== Պատմություն ==
Առաջին համաշխարհային պատերազմը միավորման խթան հանդիսացավ Բրիտանական թագի գաղութ հանդիսացող Հարավային և Հյուսիսային նիգերական պրոտեկտորատների համար։ Նույն թվականին առանց որևէ ռազմական միջամտության նրանք միավորվեցին՝ ձևավորելով Նիգերիայի բրիտանական գաղութը։
Ատաջին համաշխարհային պատերազմի տարիներին Նիգերիայի պրոտեկտորատը ունեցել է ռազմավարական կարևոր նշանակություն և Անտանտի դաշնակցային զորքերի համար ծառայել է, որպես Կամերունը ռմբակոծող կայանք։ Կամերունական արշավանքի ընթացքում անգլիական և ֆրանսիական, հետագայում նաև բելգիական զորքերը գերմանական Կամերունի վրա նախահարձակ եղան Նիգերիայից։
Բրիտանական Նիգերիայի ընդերքը հարուստ էր օգտակար հանածոներով։ Գաղութն ուներ բնակչության բարձր խտություն, ինչը վերջինիս դարձնում էր Բրիտանական թագի մարգարիտներից մեկը։ Նիգերիան կարևոր նշանակություն է ունեցել Բրիտանական կայսրության տնտեսության զարգացման գործում։
Երկրորդ համաշխարհային պատերազմի տարիներին ևս Նիգերիայի տնտեսությունը շարունակել է զարգանալ արագ տեմպերով։ Դա պայմանավորված էր այն հանգամանքով, որ Նիգերիայի պրոտեկտորատը անմիջականորեն չէր հանդիսանում պատերազմական գործողությունների թատերաբեմ և այստեղ ռազմական բախումներ գրեթե չէին լինում։ Նիգերիայի համար իրական վտանգ կարող էր հանդիսանալ միայն գերմանական ծովային հարձակումները։
Պատերազմից հետո թուլացած Բրիտանական կայսրությունը ստիպված է լինում 1954 թվականին Նիգերիան ճանաչել որպես դաշնային հանրապետություն։ 1960 թվականին երկիրը ձեռք է բերում իր բացարձակ անկախությունը։


== Տես նաև ==
Առաջին համաշխարհային պատերազմ
Գերմանական Կամերուն


== Ծանոթագրություններ ==
Դերկաչի (այլ կիրառումներ)

Դերկաչի, կարող է վերաբերել՝

Դերկաչի - գյուղ, Ուկրաինայի Խարկովի մարզի Բոգոդուխովի շրջանում
Դերկաչի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Դերկաչի - գյուղ, Ուկրաինայի Պոլտավայի մարզի Միրգորոդի շրջանում
Դերկաչի - գյուղ, Ուկրաինայի Սումիի մարզի Լեբեդինի շրջանում
Ժողովածու (1141)

Ժողովածու (1141), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1141 թվի տակ։ Ձեռագիրը գրվել է 1335 թ. Գրիգոր գրիչի կողմից, Գլաձորում։ Ստացողը եղել են Սարգիս և Ներսես քահանաները։ Գրված է թղթի վրա, որը ունի 24,7X16.5 սմ չափս։ Ձեռագիրը կազմված է 332 թերթից։ Գրված է երկսյուն, բոլորագրով։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 44ա, 331ա, Հետագայի՝ 331բ, (ԺԵ դ.), 332ա (1712 թ.), 2ա (1811 թ.):


== Բովանդակություն ==
Ներս. Լամբրոնացւոյ Մեկնութիւն Առակաց։
Վարդ. Արևելցւոյ Մեկնութիւն Երգոց երգոյն։
Գր. Նարեկացւոյ Մեկնութիւն Երգոց երգոյն։


== Ծանոթագրություններ ==
Զամոշե (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԶամոշեԶամոշե (ռուս.՝ Замошье), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Arp 273

Arp 273, փոխազդող գալակտիկաների խումբ Անդրոմեդա համաստեղությունում։ Երկիր մոլորակից գտնվում է 300 միլիոն լուսային տարի հեռավորության վրա։ Տեղակայված է «սատանայի աստղերի» մեջտեղում՝ (Ալգոլը) ձախից, և «Անդրոմեդայի ոտնամանը»՝ (Ալամակը) աջից։ Առաջին անգամ նկարագրված է Արպ Հելթոնի կողմից 1966 թվականին կազմված պեկուլյար գալակտիկաների Ատլասում։ Գալարաձև գալակտիկաներից մեծը հայտնի է որպես UGC 1810 և մոտ հինգ անգամ ավելի ծանր է իր հարևաններից։ Նրա սկավառակը վարդաձև տեսք ունի՝ տիեզերական ձգողականությամբ գալակտիկա-արբանյակով, որը հայտնի է որպես UGC 1813: Ավելի փոքր գալակտիկայի միջուկում նկատելի են ակտի աստղակերպ նշաններ, և հավանաբար, սա անցել է մեծի միջով։


== Ծանոթագրություններ ==


== Արտաքին հղումներ ==
Simbad: Arp 273
Space Fan News #19: Hubble Turns 21 ՅուԹյուբում
MSDN

Microsoft Developer Network (MSDN, Մայքրոսոֆտ Դիվելոփըր Նեթվորք, ՄՍԴՆ), Մայքրոսոֆթ ընկերության ստորաբաժանումն է, որը պատասխանատու է զարգացող անհատների հետ ընկերության փոխահարաբերությունների համար։ Այս պարագայում զարգացող անհատները հասկանում են ծրագրի ապարատային ապահովումը, հետաքրքրվում օպերացիոն համակարգով, ինչպես նաև օգտագործում են ծրագրային ինտերֆեյսներ օպերացիոն համակարգում և ձեռագիր լեզվի տարբեր ծրագրեր, ծրագրավորված Մայքրոսոֆթի կողմից։ Այս զարգացող անհատների փոխհարաբերությունները ունի մի քանի ձևեր՝ վեբ-կայքեր, տեղեկագրեր, բլոգներ և այլն։
Վերջին ժամանակներում ուշադրության կենտրոնում է Microsoft.Net պլատֆորմը, բայց կան հոդվածներ, որտեղ լուսաբանվել է այնպիսի բնագավառ, ինչպիսին է ծրագրային պրակտիկան և շաբլոնի կառուցվածքը։ Շատ ռեսուրսներ անվճար հասանելի են առցանց։ Կան նաև ռեսուրսներ, որոնք հասանելի են միայն վճարովի բաժանորդագրության դեպքում։ Անկախ բաժանորդագրության մակարդակից բաժանորդները վաղ կարող են ստանալ խմբագրական նոր տարբերակներ օպերացիոն համակարգերի կամ Մայքրոսոֆթի այլ պրոդուկտներից (Microsoft Office, Visual Studio և այլն)։ Որոշ համալսարանների ծրագրերում ընդգրկված է MSDN Academic Alliance (MSDNAA) ծրագիրը, որը ուսանողներին հնարավորություն է տալիս քաղել MSDN բաժանորդագրության առավելությունները։
2004 թ. նոյեմբերին բացվել է MSDN2 կայքը որպես Visual Studio 2005-ի ինֆորմացիայի աղբյուր։ Բացի բովանդակությունից հին MSDN-ը տարբերվում է վեբ կայքի թարմացվող կոդից, որը թույլ է տալիս վեբ ստանդարտները օգտագործել ոչ միայն Internet Explorer-ում, այլ նաև այլ վեբ դիտարկիչնեչում։
2008 թ. մայիսին բացվել է ռուսական MSDN կայքը, որտեղ կարելի է գտնել փաստաթղթեր Visual Studio 2008,Windows Embedded, SharePoint Services 3.0, SQL Server 2008 ռուսերեն լեզվով։ Այստեղ բաժանորդագրված անձինք կարող են տեղեկանալ նաև IT իրադարձություններին և դասընթացներին, որոնք անցկացվում են Ռուսաստանի տարածքում։
Գումերսբախ

Գումերսբախ (գերմ.՝ Gummersbach. Գերմաներեն արտասանություն՝ [[Միջազգային հնչյունական այբուբեն|[ˈɡʊmɐsˌbax]]] ( ), Քյոլնի բարբառով՝ Jummersbach), քաղաք Գերմանիայի Հյուսիսային Հռենոս-Վեստֆալիա երկրամասի հարավում՝ Օբերբերգիշ շրջանում, որն ընկած է Բերգիշես Լանդ պատմա-բնական տարածաշրջանում։ Քաղաքը ենթակա է Քյոլնի վարչական օկրուգին։ Զբաղեցնում է 95,39 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 51 309: Պաշտոնական կոդը՝ 05 3 74 012:


== Տնտեսություն ==
Քաղաքում գործող ձեռնարկություններից առավել նշանակալիցը ամբարձիչներ թողարկող Abus ընկերության գործարանն է։


== Ժողովրդագրություն ==


== Քույր քաղաքներ ==
Գումերսբախի քույր քաղաքներն են՝

 Հունաստան, Աֆանտու (2001)
 Գերմանիա, Բուրգ բայ Մագդեբուրգ (1990)
 Ֆրանսիա, Լա Ռոշ սյուր Յոն (1968)


== Սպորտ ==
Ձեռքի գնդակի տղամարդկանց VfL Gummersbach թիմը 1970-1980-ական թվականներին ուժեղագույններից մեկն էր Եվրոպայում։


== Անվանի անձինք ==
Հայներ Բրանդ (ծնվ. 1952), նախկին ձեռնագնդորդ և ձեռքի գնդակի ազգային հավաքականի մարզիչ
Աֆու Թոմաս (Թոմաս Դերքսեն), համացանցի աստղային անձ Չինաստանում
Յան Սոսնիոկ, կինոդերասան
Ադելե Բլոեշ-Շտոկեր, շվեյցարա-գերմանական ջութակահար և կոմպոզիտոր
Յուրգեն Հաբերմաս (ծնվ. 1929), համբավավոր փիլիսոփա


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Gerhard Pomykaj: Gummersbacher Geschichte. Gronenberg, Gummersbach 1993–2006;
Band 1: Von den Anfängen bis zum Beginn der Napoleonischen Herrschaft 1806 (= Beiträge zur Gummersbacher Geschichte. Bd. 3). 1993, ISBN 3-88265-184-9;
Band 2: Vom Beginn der Napoleonischen Herrschaft bis zum Ende des Ersten Weltkrieges (1806–1918) (= Beiträge zur Gummersbacher Geschichte. Bd. 5). 2006, ISBN 3-88265-261-6.


== Արտաքին հղումներ ==

{{{1}}} Գումերսբախ. պաշտոնական կայք  (անգլերեն)
Marksteine Gummersbacher Geschichte A survey about the most important historical events
City of Gummersbach: Coat of Arms and Notes of the History of Gummersbach (Գերմաներեն)
Steinmüllergelände – official website of the city development project Steinmüller terrain
[1] Արխիվացված է Հունիս 10, 2007 Wayback Machine-ի միջոցով: Официальная страница
330 մմ/50 Մոդել 1931

330 մմ/50 Մոդել 1931, 330 միլիմետր տրամաչափով նավի հրետանային զենք, որը գծագրվել և արտադրվել է Ֆրանսիայում։ Հանդիսացել է Ֆրանսիայի ռազմածովային ուժերի սպառազինության մի մասը։ Այն Նախատեսվել է «Դյունկերկ» տիպի ռազմական գծանավի համար։


== Կառուցվածք ==


== Ծանոթագրություններ ==


== Գրականություն ==
Campbell J. Naval weapons of World War Two. — Annapolis, Maryland: Naval Institute Press, 1985. — ISBN 0-87021-459-4
Балакин С.А, Дашьян А.В и др. Линкоры Второй мировой. — М: Коллекция, Яуза, ЭКСМО, 2005. — ISBN 5-699-14176-3


== Արտաքին հղումներ ==
330 mm/50 Model 1931
(4580) Չայլդ

(4580) Չայլդ (անգլ.՝ Child), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 4-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,637174 ա. մ., առավելագույնը մոտենում է 2,363 ա. մ. հեռավորության վրա և հեռանում 2,9114 ա. մ.։ Արեգակի շուրջ մեկ ամբողջական պտույտ է կատարում 1564,25 երկրային օրվա ընթացքում, իր ուղեծրով շարժվելով միջինում 0,230142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4580) Չայլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3263) Բլինգ

(3263) Բլինգ (անգլ.՝ Bligh), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,414202 ա. մ., առավելագույնը մոտենում է 2,2512 ա. մ. հեռավորության վրա և հեռանում 2,5772 ա. մ.։ Արեգակի շուրջ մեկ ամբողջական պտույտ է կատարում 1370,12 երկրային օրվա ընթացքում, իր ուղեծրով շարժվելով միջինում 0,262751 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3263) Բլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հավակատար հասկավոր

Հավակատար հասկավոր,  հավակատարազգիների (լատ.՝  Amaránthus retrofléxus) ընտանիքի երկշաքիլավոր, սակավամյա մոլախոտ ։ Նրանց գույնը նորածիլ հասկում ավելի կարմիր է։ Վարելաշերտի ամբողջ խորությամբ թափանցող առանցքային արմատներն ունեն կարմրավուն երանգավորում։


== Նկարագրություն ==
Ցողունը ուղիղ է, բազմակող ու թավոտ՝ մինչև 80 սմ բարձրությամբ։ Տերևները կլորավուն-ռոմբաձև են, մեծ մասամբ հարթեզր։ Վերին տերևներն անհամեմատ ավելի խոշոր են, քան ստորինները։ Ծաղկափթթությունն, որը մեծ մասամբ առաջանում է ցողունի գագաթին ու տերևածոցերից, հասկանման է, ծաղիկները միասեռ են, բույսը՝ միատուն։ Ծաղկափթթությունն ունի բույսին հատուկ կանաչ-սպիտակաավուն երանգավորում, երբեմն կարմրավուն երանգավորում։ Պտուղը թաղանթանման պարկ է, օվալաձև, սերմը կլորավուն է, հարթ։ Մեկ բույսը կարող է տալ մինչև մեկ միլիոն սերմ, որոնք ծլում են 20°-ից ոչ պակաս ջերմության պայմաններում։ Սերմերի ծլունակաությունը բարձրանում է սերմնաթաղանթի վնասելուց հետո, որը մեծ մասամբ տեղի է ունենում շարահերկ բույսերի միջշարային տարածությունների փխրեցման ժամանակ։ Սերմերի մեծ մասը մնում է տեղում, մյուսը տարածվում է կենդանիների, մարդկանց, քամու և հոսող ջրերի միջոցով։ Բույսը ծաղկում է սկսած հուլիսից և առատորեն պտղաբերում աշնանը։


=== Տարածվածություն ===
Տարածված է ամբողջ Եվրոպայում, բացի ծայր հյուսիսից, Աֆրիկայում, ՍՍՀՄ եվրոպական մասում, Սիբիրի հարավային մասում, Կովկասում, ինչպես նաև մեր հանրապետության գրեթե բոլոր գոտիներում։ Աղբոտում է ուշ գարնանացան, հատկապես շարահերկ բույսերի ցանքերն ու տնկարկները  ։


== Ծանոթագրություններ ==
Գրին շրջան (Միսսիսիպի)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.847 կմ² է, բնակչությունը՝ 14.400 մարդ (2010 թվականի տվյալներով)։ Շրջկենտրոնն է Լիքսվիլ բնակավայրը։ Կազմավորվել է 1811 թվականին և անվանակոչվել ԱՄՆ անկախության կռիվների հերոս գեներալ Նաթանիել Գրինի պատվին։


== Ծանոթագրություններ ==
Ալեքսանդր Օդոևսկի

Ալեքսանդր Իվանովիչ Օդոևսկի (ռուս.՝ Алекса́ндр Ива́нович Одо́евский, նոյեմբերի 26 (դեկտեմբերի 8), 1802, Սանկտ Պետերբուրգ, Ռուսական կայսրություն - օգոստոսի 15 (27), 1839, Սոչի), ռուս բանաստեղծ, դեկաբրիստ, իշխան։
1824-1825 թվականներին Օդոևսկին ընդունվել է դեկաբրիստների Հյուսիսային ընկերության մեջ, հարել դրա արմատական մասին։ Մասնակցել է 1825 թվականի դեկտեմբերի 14-ի Դեկաբրիստների ապստամբությանը, որի ճնշումից հետո բանտարկվել է Պետրոպավլովյան ամրոցում։ 1827-1837 թվականներին եղել է տաժանակրության մեջ և աքսորում (Սիբիր), այնուհետև ցարի հրամանով որպես շարքային ուղարկվել է Կովկաս՝ գործող բանակ, որտեղ մտերմացել է Միխայիլ Լերմոնտովի և Նիկոլայ Օգարյովի հետ։ Օդոևսկու մինչև 1825 թվականը գրած գործերը գրեթե չեն պահպանվել։ 1825 թվականից հետո Օդոևսկին իր ստեղծագործության մեջ հավատարիմ է մնացել նախկին գաղափարներին («Գուշակ լարերի հնչյունները բոցե․․․», 1827, Ալեքսանդր Պուշկինի «ի Սիբիր» հայտնի բանաստեղծության պատասխանը)։ Նրա «Վասիլկո» (1829-1830) պոեմին, «Զոսիմա» (1827-1829), «Պառավ գուշակուհին» (1829) բանաստեղծություններին և այլ գործերին բնորոշ է անցյալի բարոյափիլիսոփայական իմաստավորման շեշտը։


== Ծանոթագրություններ ==
Բլագոե (գյուղ, Դոմոդեդովո քաղաքային օկրուգ)

Բլագոե (ռուս.՝ Благое), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվերդլովի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Սվերդլով գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Տիգրան Ռաշմաճյան

Տիգրան Հակոբի Ռաշմաճյան (հուլիսի 13, 1862(1862-07-13), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 28, 1946(1946-12-28), Երևան, Հայկական ԽՍՀ, ԽՍՀՄ), հայ մանկավարժ, հասարակական գործիչ։
ՀԽՍՀ վաստակավոր նկարիչ Սեդրակ Ռաշմաճյանի հայրն է։


== Կենսագրություն ==
Ծնվել է Ալեքսանդրապոլում, ուսանել Էջմիածնի Գևորգյան ճեմարանում, այնուհետև կրթությունը շարունակել Գերմանիայի Լայպցիգի և Ենայի համալսարաններում, ուսումնասիրել մանկավարժություն, հոգեբանություն, բնագիտություն։ Իբրև մանկավարժ աշխատել է Ալեքսանդրապոլում, Երևանում, Թավրիզում, Բաքվում։ Դասախոսել է Երևանի պետական մանկավարժական ինստիտուտում, Երևանի պետական համալսարանում, Երևանի Կոմիտասի անվան պետական կոնսերվատորիայում։ Աշխատակցել է Հասկեր հանդեսին։ Մանկավարժ Արշակ Չիլինկարյանի և Ավետիք Իսահակյանի համագործակցությամբ 1909 թվականին կազմել և հրատարակել է «Դասընկեր» այբբենարան-ընթերցարանը, որը գործածվել է մինչև 1921 թվականին, իսկ 1922 թվականին արժանացել է ՀԽՍՀ Լուսժողկոմատի մրցանակին։


== Ծանոթագրություններ ==
Սզնի կեռասռնակավոր

Սզնի կեռասռնակավոր (լատ.՝  Crataegus kyrtostyla Fingerh), վարդազգիների ընտանիքի, սզնի ցեղի բույս։


== Նկարագրություն ==
Տերևաթափ, փոքր ծառ կամ թուփ է, 2,5-5 մ բարձրությամբ և 10-15 սմ բնի 380 տրամագծով։ Տերևները ներքևի կողմում մոմաշերտ չունեն, ավելի բաց գույնի են, քան վերևի կողմը։ Ներքևի կողմից ջղավորությունը դուրս է ցցված։ Տերևների բաժինները նեղ են, վերին մասում ատամնաեզր, գրեթե մերկ, մեծ մասամբ հնգաբլթակ։ Ճ ներքևի կողմում մոմաշերտ չունենյուղերը ծածկված են գորշամոխրավուն կեղևով։ Ընձյուղները մերկ են կամ թեթևակի մազմզուկապատ։ Ծաղկաբույլերը լայն են, ճյուղավորված, գրեթե մերկ։ Հիպանթիումը մազմզուկապատ է։ Պտուղները կարմիր են, ունեն մեկ կորիզ։


== Տարածվածություն ==
Տարածված է Կովկասում, նախկին ԽՍՀՄ-ի եվրոպական մասում, Ղրիմում, Հարավային Սկանդինավիայում, Հարավային Եվրոպայի միջին շրջաններում, Բալկանյան թերակղզում։ Հայաստանի պայմաններում տարածված է Լոռի ում, Իջևանի, Շամշադինի, Նոյեմբերյանի շրջաններում, Ապարանում, Արարատյան դաշտի նախալեռնային գոտում, Մեղրիում, ստորինից մինչև միջին լեռնային գոտիներում՝ լայնատերև անտառների եզրերին, ծովի մակերևույթից մինչև 1800-1900 մ բարձրություններում։


== Կիրառություն ==
Կարելի է օգտագործել բարձրլեռնային շրջանները կանաչապատելու նպատակով։ Էկոլոգիական խումբը՝ Xllp: Մշակության հավանական շրջանները 1-32։


== Ծանոթագրություններ ==
(5977) 1992 TH1

(5977) 1992 TH1, աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 1-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,545562 ա. մ., առավելագույնը մոտենում է 2,1581 ա. մ. հեռավորության վրա և հեռանում 2,933 ա. մ.։ Արեգակի շուրջ մեկ ամբողջական պտույտ է կատարում 1483,45 երկրային օրվա ընթացքում, իր ուղեծրով շարժվելով միջինում 0,242677 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5977) 1992 TH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)